  Майя Бывальцева Гылтӥськон висъетъёсын вагонъёс кылдӥзы «Ижевск — Москва — Ижевск» (№ 25/26), «Ижевск — Санкт-Петербург — Ижевск» (№ 131/132) но «Ижевск — Екатеринбург — Ижевск» (№ 127/128) поездъёсын. Со сярысь ивортэ «Калыкез нуись-ваись федерал компанилэн» Горький ёзэтэзлэн пресс-службаез. Юрттӥськетлэн дуныз 150 манет. Гылтӥськыны мылкыд карисьёс проводниклы вазиськыны кулэ. Солэсь ик ӵушкон, мисьтӥськыны гель, тапочки но мукетсэ басьтыны луоз. Пресс-службаын верамзыя, гылтӥськон висъетъёс штабной вагонын лэсьтэмын, отчы сюрес вылын дыръя котькуд вакытэ шедьыны луоз. Гужем кутсконысен гылтӥськон висъетъёсы 30-лэсь трос пассажиръёс ветлӥзы. Юрттӥськетлы кулэяськон луиз ке, со лымшор пала мынӥсь поездъёсын но кутӥськоз. Тодэ вайытом, гылтӥськон висъетъёс кылдыны быгатозы шуыса азьвылгес вераз вал «Калыкез нуись-ваись федерал компанилэн» Горький ёзэтэзлэн кивалтӥсез Александр Попов. Тегъёс: Ужбергатон Ижкар Москва Транспорт Удмуртия Санкт-Петербург Екатеринбург поездъёс  